'n Brand het op die laer heuwels van Leeukop in Kaapstad uitgebreek terwyl brandbestryders steeds besig is om 'n brand naby Grabouw te beveg. Die N2 tussen Peregrine en Houwhoek moes sluit weens die digte rook.
'n Vermeende kabeldief het nie rekening gehou met die elektrisiteits lading by 'n substasie nie. Hy is dood geskok terwyl hy gepoog het om kabels af te sny. Die substasie is naby Steeledale in die suide van Johannesburg.
Dreigende bus staking
Metrobus in Johannesburg is in kennis gestel van 'n staking van werkers deur een van die vakverbonde. Die staking sal glo op Maandag 28 Januarie 2019 begin maar geen besonderhede oor die redes vir die staking is bekend nie.